Beate Jacobsen

Beate Jacobsen (født 1963 i Bergen) er en norsk musiker og sanger. Hun deltok i Melodi Grand Prix 1984 som ble holdt i Chateau Neuf. Hun deltok med låten «Strand hotel» som havnet på 2.-plass. Senere det året platedebuterte hun med albumet Like a River. I 2005 kom albumet Coming Up.  I 2014 ble et nytt album lagd, Age of reason.

Jacobsen komponerer egne låter, tekster, synger og spiller piano. Hun har samarbeidet med flere musikere og aktører innen musikkbransjen og mest kjent for samarbeidet med Monroes (Lage Fosheim og Eivind Rølles) og Lars Kilevold. Hun har vunnet ulike talentkonkurranser og ble fylkesmester i Hordaland 1983.

Jacobsen utga i 2014 nytt album Age of reason med Hans Petter Gundersen som produsent. Jazzsaxofonisten Jon Irabagon fra New York improviserer på 3 av låtene.

Musikere som Helge Lilletvedt,Frank Hovland, Steinar Krogstad, Jan Ove Nordeide, Einar Sogstad, Ivar Thormodsæther, Esau Pinto, Daniel Birkeland og Hans Petter Gundersen har medvirket.

I 2015 spilt hun inn en EP i Los Angeles der Gregg Sutton. Samarbeidet i Los Angeles resulterte i en EP «Easy As Sin». Den blir gitt ut i 2016. Første single heter «Lucky to be alive» og ble sluppet 24. juni 2016. Innspillingen skjedde i Glenn Nishida’s Pacifica Sound analogue Studio Culver City LA og Gregg Sutton’s Digital Storm Cloud Studios i Beverly Hills.

Hun er utdannet førskolelærer med spesialpedagogikk som videreutdanning. Hun har også i mange år arbeidet som daglig leder og har kompetanse og utdanning innen pedagogikk, økonomiledelse, organisasjonspsykologi og personalledelse.

 Diskografi 
 1984 Like a River
 2005 Coming Up
 2014 Age of reason

 Referanser 

Kategori:Norske sangere
Kategori:Deltakere i Melodi Grand Prix
Kategori:Fødsler i 1963